CELEX: 32017D2221
Language: et
Date: 2017-11-30 00:00:00
Title: Komisjoni rakendusotsus (EL, Euratom) 2017/2221, 30. november 2017, millega muudetakse otsust 2005/820/EÜ, Euratom, millega lubatakse Slovaki Vabariigil kasutada ülemöödunud aastale eelnevate aastate statistikat ja käibemaksu-omavahendite baasi arvutamisel teatavaid ligikaudseid arvestusi (teatavaks tehtud numbri C(2017) 7856 all)

2.12.2017   
            
            
               ET
            
            
               Euroopa Liidu Teataja
            
            
               L 318/31
            
         KOMISJONI RAKENDUSOTSUS (EL, Euratom) 2017/2221,
   30. november 2017,
   millega muudetakse otsust 2005/820/EÜ, Euratom, millega lubatakse Slovaki Vabariigil kasutada ülemöödunud aastale eelnevate aastate statistikat ja käibemaksu-omavahendite baasi arvutamisel teatavaid ligikaudseid arvestusi
   
      
         (teatavaks tehtud numbri C(2017) 7856 all)
      
   
   (Ainult slovakikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 390 kohaselt võib Slovakkia jätkata selle direktiivi X lisa B osa punktis 10 osutatud rahvusvahelise reisijateveo maksust vabastamist selles liikmesriigis ühinemiskuupäeval kehtinud tingimuste kohaselt seni, kuni sama maksuvabastust kohaldatakse mõnes 30. aprillil 2004 ühendusse kuulunud liikmesriigis. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
            
         
               (2)
            
            
               Komisjoni otsuse 2005/820/EÜ, Euratom (3) artikli 2a kohaselt lubatakse Slovakkial direktiivi 2006/112/EÜ X lisa B osa punktis 10 osutatud reisijateveoga seotud tehingute puhul kasutada kindlat protsendimäära vahebaasist.
            
         
               (3)
            
            
               Viimase käibemaksupõhiste omavahendite kontrollimise käigus selgus, et luba kasutada direktiivi 2006/112/EÜ X lisa B osa punktis 10 osutatud tehingute puhul lihtsustatud arvutusmeetodit oli antud ebatäpsete ja mittetäielike andmete põhjal. Seda kinnitasid ka Slovakkia ametiasutused oma ametlikes märkustes kontrolliaruande kohta. Kui komisjonil oleksid olnud täpsed ja täielikud andmed, ei oleks Slovakkial lubatud kasutada 2014.–2020. aastal reisijateveo puhul ligikaudseid arvestusi, sest tulemused olid liiga erinevad. Seepärast tuleks artikkel 2a otsusest 2005/820/EÜ, Euratom tagasiulatuvalt välja jätta. Hoolimata otsuse 2005/820/EÜ, Euratom artikli 2a kehtetuks tunnistamisest saab Slovakkia endiselt kasutada luba, mis on antud direktiivi 2006/112/EÜ X lisa B osa punktis 10 osutatud tehingute puhul selle otsuse artikliga 2.
            
         
               (4)
            
            
               Seepärast tuleks otsust 2005/820/EÜ, Euratom vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusest 2005/820/EÜ, Euratom jäetakse välja artikkel 2a.
   Artikkel 2
   Käesolev otsus on adresseeritud Slovaki Vabariigile.
   Artikkel 3
   Käesolevat otsust kohaldatakse alates 27. novembrist 2014.
   
      Brüssel, 30. november 2017
      
         
            Komisjoni nimel
         
         
            komisjoni liige
         
         Günther OETTINGER
      
   
   
      (1)  EÜT L 155, 7.6.1989, lk 9.
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Komisjoni 21. novembri 2005. aasta otsus 2005/820/EÜ, Euratom, millega lubatakse Slovaki Vabariigil kasutada ülemöödunud aastale eelnevate aastate statistikat ja käibemaksu-omavahendite baasi arvutamisel teatavaid ligikaudseid arvestusi (ELT L 305, 24.11.2005, lk 41).